Държавен вестник, бр. 103, 2013 г., стр. 5

БРОЙ  103	
Д Ъ Р Ж А В Е Н  В Е С Т Н И К 	
СТР.  5  
3 могат да дадат становище по първите регио-
нални генерални планове на В и К системите 
и съоръженията и инвестиционните програми 
към тях по чл. 198в, ал. 4, т. 3 и 4 и чл. 198г, 
т. 4 и 5 в срок от два месеца от тяхното полу-
чаване. Действията по чл. 198к се извършват 
от министъра на регионалното развитие.
§ 12. В общините, на чиято територия има 
язовири – публична общинска собственост, за 
които не са сключени договори за стопанис-
ването, поддръжката и експлоатацията им, по 
предложение на кмета на общината общин-
ският съвет приема решение за:
1. създаване на общинско предприятие за 
осъществяване на тези дейности, или 
2. откриване на процедура за избор на 
оператор за възлагане стопанисването, под-
дръжката и експлоатацията на язовирите чрез 
предоставянето им под наем или на концесия.
§ 13. В Закона за регулиране на водоснаб-
дителните и канализационните услуги (обн., 
ДВ, бр. 18 от 2005 г.; изм., бр. 30, 65 и 102 от 
2006 г., бр. 102 от 2008 г., бр. 47 и 93 от 2009 г. 
и бр. 66 от 2013 г.) в чл. 10, ал. 7 думите „една 
година“ се заменят с „6 месеца“. 
§ 14. (1) Настоящият регулаторен период по 
смисъла на чл. 10, ал. 1 от Закона за регулира-
не на водоснабдителните и канализационните 
услуги се удължава до 31 декември 2015 г. 
Следващият регулаторен период започва от 
1 януари 2016 г.
(2) Одобрените до влизането в сила на този 
закон бизнес планове за настоящия регулаторен 
период остават в сила.
(3) В тримесечен срок от влизането в сила 
на този закон В и К операторите допълват 
бизнес плановете си по ал. 2 с оглед удължа-
ването на настоящия регулаторен период по 
ал. 1. Допълненията към бизнес плановете 
се одобряват по реда на чл. 11 от Закона за 
регулиране на водоснабдителните и канали-
зационните услуги.
(4) В срока по ал. 3 В и К операторите 
могат да поискат преразглеждане на утвър-
дените цени във връзка с допълненията на 
бизнес плановете. 
(5) В случаите по ал. 3 и 4 В и К операторите 
съблюдават указанията на комисията по чл. 6, 
ал. 1, т. 4 и чл. 16 от Закона за регулиране на 
водоснабдителните и канализационните услу-
ги, съгласно които са изготвени и одобрени 
настоящите бизнес планове.
Законът е приет от 42-то Народно събра-
ние на 15 ноември 2013 г. и е подпечатан с 
официалния печат на Народното събрание.
Председател на Народното събрание:  
Михаил Миков
8630
УКАЗ № 230
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за ратифициране на Споразумението 
между правителството на Република България 
и правителството на Федерална република 
Германия за взаимно предоставяне на соб-
ственост върху поземлени имоти в Берлин 
и София, приет от ХLIІ Народно събрание 
на 20 ноември 2013 г.
Издаден в София на 26 ноември 2013 г. 
Президент на републиката:  
Росен Плевнелиев
Подпечатан с държавния печат.
Министър на правосъдието:
Зинаида Златанова
ЗАКОН
за ратифициране на Споразумението между 
правителството на Република България и 
правителството на Федерална република Гер-
мания за взаимно предоставяне на собстве-
ност върху поземлени имоти в Берлин и София
Член единствен. Ратифицира Споразуме-
нието между правителството на Република 
България и правителството на Федерална 
република Германия за взаимно предоставя-
не на собственост върху поземлени имоти в 
Берлин и София, сключено чрез размяна на 
ноти на 28 март и 29 май 2013 г.
Заключителна разпоредба
Параграф единствен. Законът влиза в сила 
от деня на обнародването му в „Държавен 
вестник“.
Законът е приет от 42-то Народно събра-
ние на 20 ноември 2013 г. и е подпечатан с 
официалния печат на Народното събрание.
Председател на Народното събрание:  
Михаил Миков
8734
РЕШЕНИЕ
за попълване на състава на Комисията по 
европейските въпроси и контрол на европей-
ските фондове
Народното събрание на основание чл. 79, 
ал. 1 от Конституцията на Република България 
и чл. 15, ал. 5 и чл. 19, ал. 3 от Правилника 
за организацията и дейността на Народното 
събрание
Р Е Ш И :
Избира Иван Валентинов Иванов за член 
на Комисията по европейските въпроси и 
контрол на европейските фондове.